**ศิษย์เก่าคณะสัตวแพทยศาสตร์ มข. ดำรงตำแหน่งรองอธิการบดีมหาวิทยาลัยขอนแก่น**

คณะสัตวแพทยศาสตร์ มหาวิทยาลัยขอนแก่น ขอร่วมแสดงความยินดีกับ **ศ.สพ.ญ.ดร.ธิดารัตน์ บุญมาศ** อาจารย์สังกัดภาควิชาปรสิตวิทยา คณะแพทยศาสตร์ มหาวิทยาลัยขอนแก่น ในโอกาสที่ได้รับการพิจารณาแต่งตั้งให้ดำรงตำแหน่งรองอธิการบดีฝ่ายนวัตกรรมและวิสาหกิจซึ่ง **ศ.สพ.ญ.ดร.ธิดารัตน์ บุญมาศ** เป็นศิษย์เก่าหลักสูตรสัตวแพทยศาสตรบัณฑิต รุ่นที่ 6 และเป็นศิษย์เก่าคนแรกของคณะสัตวแพทยศาสตร์ มหาวิทยาลัยขอนแก่น ที่ได้รับโปรดเกล้าฯให้ดำรงตำแหน่งศาสตราจารย์ โดยมีประสบการณ์ทั้งในด้านการบริหารองค์กรมาอย่างต่อเนื่อง และยังมีผลงานการวิจัยที่ตีพิมพ์ทั้งในระดับชาติและนานาชาติเป็นจำนวนมาก